พระราชทาน5ล้านบ.ช่วยเมียนมา
มอบผู้ประสบอุทกภัย,เชียงรายพ้นวิกฤติน้ำป่าลด ชาวบ้านเร่งทำความสะอาด 13 หมู่บ้านจมบาดาลได้รับความเสียหาย เจ้าท่าภูมิภาคสาขาหนองคายเตือนน้ำโขงจ่อเพิ่มสูงอีก 3 เมตร ตรวจเข้มเรือข้ามฟาก เมืองภูเก็ตอ่วมฝนตกหนักน้ำท่วมสูง 1 เมตร สตูลพายุถล่มบ้านพัง ต้นไม้ใหญ่ล้มขวางถนน ศภช. เตือน 5 จังหวัดใต้ระวังน้ำป่าไหลหลาก-ดินโคลนถล่ม ในหลวง พระราชทานเงิน 5 ล้านบาท ช่วยเหลืออุทกภัยเมียนมา สหประชาชาติเผยพบผู้เสียชีวิต 88 ศพ ไร้ที่อยู่อาศัย 2.5 แสนคน,หลายจังหวัดยังผจญกับน้ำป่าทะลักท่วม หลังฝนตกติดต่อกัน โดยเมื่อวันที่ 7 ส.ค. ผู้สื่อข่าวรายงานความคืบหน้ากรณีน้ำป่าจากเทือกเขาแม่จันไหลหลากเข้าท่วมพื้นที่ ต.ท่าสุด และ ต.นางแล อ.เมืองเชียงราย รวมถึงถนนพหลโยธินฝั่งขาขึ้นแม่สาย บริเวณหน้าปั๊มคอสโม่ ต.แม่จัน อ.แม่จัน จ.เชียงราย ล่าสุดปริมาณน้ำได้ลดลงจนเข้าสู่ภาวะปกติแล้ว ยกเว้นพื้นที่ชุมชนบ้านป่ารวก หมู่ 8 ต.นางแล เป็นพื้นที่ลุ่มต่ำยังคงมีน้ำท่วมขังอยู่ ชาวบ้านในพื้นที่ต่างเร่งทำความสะอาดบ้านเรือนของตนเองหลังน้ำลด ขณะเดียวกัน ทหาร ร.17 ตำรวจ สภ.เมืองเชียงราย รวมถึงเจ้าหน้าที่กู้ภัยหน่วยต่างๆ ช่วยกันทำความสะอาดถนนพหลโยธิน หลังมีดินโคลนและขยะตกค้างอยู่เป็นจำนวนมาก ส่วนเจ้าหน้าที่แขวงการทางนำรถแทรกเตอร์ขุดเกาะกลางถนน เพื่อเปิดทางน้ำให้ไหลสะดวกขึ้น,นายสมชาย ปวงน้อย นายกเทศมนตรีตำบลท่าสุด อ.เมืองเชียงราย เปิดเผยว่า เหตุน้ำป่าไหลหลากท่วมพื้นที่ทำให้บ้านเรือนประชาชนพื้นที่หมู่ 2, 3, 9, 10 และ 11 ต.ท่าสุด ได้รับความเสียหายกว่า 500 หลัง พื้นที่การเกษตรเสียหายกว่า 200 ไร่ โรงเรียนได้รับความเสียหาย 1 แห่ง ด้านนายสุรินทร์ เขื่อนเพชร นายกเทศมนตรีตำบลนางแล เปิดเผยว่า เหตุน้ำป่าไหลหลากท่วมพื้นที่มีบ้านเรือนประชาชนพื้นที่หมู่ 1, 4, 7, 8, 10, 14, 15 และ 17 ต.นางแล ได้รับความเสียหายเป็นจำนวนมาก และพื้นที่การเกษตรเสียหายกว่า 500 ไร่ เจ้าหน้าที่เร่งรวบรวมข้อมูลความเสียหาย เพื่อจัดสรรงบช่วยเหลือประชาชนต่อไป,นายสมชัยฐ์ หทยะตันย์ติ ผวจ.ตาก เปิดเผยว่า สถานการณ์น้ำป่าไหลทะลักท่วมโรงเรียนแม่สลิดหลวง ต.แม่สอง อ.ท่าสองยาง เริ่มกลับเข้าสู่ภาวะปกติแล้ว และสั่งการให้ทุกอำเภอเตรียมรับมือสถานการณ์น้ำท่วมฉับพลันและน้ำป่าไหลหลาก โดยให้เจ้าหน้าที่เตรียมเครื่องมือให้พร้อมเพื่อช่วยเหลือประชาชนได้ทันท่วงที หลังกรมอุตุนิยมวิทยาแจ้งเตือนว่าในพื้นที่จะมีฝนตกหนักอย่างต่อเนื่องถึงวันที่ 10 ส.ค.นี้ รวมถึงขอให้นักท่องเที่ยวบริเวณน้ำตกและล่องแพ ถ้าไม่จำเป็นควรงดการเล่นน้ำ เพราะกระแสน้ำเชี่ยวกรากอาจเป็นอันตรายได้,จ.หนองคาย ระดับน้ำในแม่น้ำโขงที่ไหลผ่าน อ.เมืองหนองคาย เพิ่มสูงขึ้นอย่างต่อเนื่อง วัดความสูงได้ 11.37 เมตร เพิ่มขึ้นจากเมื่อวาน 71 เซนติเมตร อยู่ต่ำกว่าตลิ่งเพียง 93 เซนติเมตร ขณะที่ทางจังหวัดได้ประกาศเตือนประชาชนเตรียมรับมือสถานการณ์แม่น้ำโขงล้นตลิ่ง อาจทำให้เกิดน้ำท่วมบ้านเรือน ประชาชนและพื้นที่การเกษตรได้ ขณะเดียวกัน เทศบาลเมืองหนองคายสั่งปิดประตูระบายน้ำทุกจุด และติดตั้งเครื่องสูบน้ำเพื่อเตรียมสูบน้ำออกสู่แม่น้ำโขง ป้องกันไม่ให้น้ำท่วมขังในตัวเมือง และเตรียมกระสอบทราย 1 พันกระสอบ เพื่อปิดกั้นน้ำที่ลุ่มต่ำริมแม่น้ำโขงด้วย,นายสุริยา กิตติมณฑล ผอ.สำนักงานเจ้าท่าภูมิภาคสาขาหนองคาย เปิดเผยว่า ได้รับการประสานจากสำนักงานเจ้าท่าภูมิภาคสาขาเชียงรายว่า บริเวณลุ่มแม่น้ำลานช้างเกิดฝนตกหนัก ทำให้ปริมาณน้ำในแม่น้ำโขงเพิ่มสูงขึ้น ในวันที่ 7-9 ส.ค. มวลน้ำจำนวนมหาศาลจะไหลผ่านจังหวัดเลย หนองคาย และบึงกาฬ ทำให้ระดับน้ำในแม่น้ำโขงเพิ่มสูงจากเดิมอีกประมาณ 3 เมตร อาจส่งผลกระทบต่อประชาชนและการเดินเรือได้,จ.บึงกาฬ ระดับน้ำในแม่น้ำโขงที่ไหลผ่าน อ.เมืองบึงกาฬ อยู่ที่ระดับ 2.10 เมตร เพิ่มขึ้นจากเมื่อวาน 20 เซนติเมตร ส่งผลให้กระแสน้ำไหลเชี่ยว ประกอบกับมีเศษไม้ไหลมาตามน้ำเป็นจำนวนมาก เจ้าหน้าที่กรมเจ้าท่า จ.บึงกาฬ ลงพื้นที่ตรวจสอบท่าเรือโดยสารข้ามฟากไทย-ลาว และเรือขนส่งสินค้า ที่บริเวณท่าเรือ ต.พันลำ อ.เมืองบึงกาฬ เพื่อตรวจสอบความพร้อมของเรือและผู้ขับเรือ หากพบความไม่พร้อมในเรื่องของความปลอดภัย จะห้ามไม่ให้ออกเรือโดยเด็ดขาด เนื่องจากกระแสน้ำในแม่น้ำโขงไหลเชี่ยวเกรงว่าจะเกิดอันตรายได้,ที่ จ.นครราชสีมา มีฝนตกลงมาอย่างต่อเนื่องในพื้นที่เขตเทศบาลนครราชสีมา ทำให้เกิดน้ำท่วมขังชุมชนไผ่ล้อมและถนนเดชอุดม ระดับน้ำท่วมสูงประมาณ 30-40 เซนติเมตร เจ้าหน้าที่ใช้เวลา 20 นาที สามารถระบายน้ำจนสถานการณ์เข้าสู่ภาวะ ปกติ นายสุรวุฒิ เชิดชัย นายกเทศบาลนครนครราชสีมา กล่าวถึงกรณีพบตอม่อในท่อระบายน้ำริมถนนมิตรภาพ เขตเทศบาลนครราชสีมา ขวางการระบายน้ำว่า จากการตรวจสอบเป็นตอม่อค้ำยันแผ่นป้ายคอนกรีต มีความสูง 5 เมตร ความกว้าง 3 เมตร จึงสั่งให้เร่งขุดเจาะรื้อถอนเพื่อให้การระบายน้ำได้ดีขึ้น คาดว่าจะดำเนินการแล้วเสร็จภายใน 3 วัน,ส่วน จ.ภูเก็ต เกิดฝนตกหนักอย่างต่อเนื่อง ทำให้น้ำท่วมขังบริเวณเทศบาลนครภูเก็ต โดยเฉพาะบริเวณถนนเฉลิมพระเกียรติ ร.9 (บายพาส) ต.รัษฎา อ.เมืองภูเก็ต มีน้ำท่วมสูง เนื่องจากระบายน้ำไม่ทัน รถทุกชนิดผ่านไปมาด้วยความยากลำบาก ขณะที่ปริมาณน้ำในคลองบางใหญ่ ระดับน้ำเพิ่มสูงขึ้นจนเกือบล้นตลิ่ง เทศบาลนครภูเก็ตได้ประกาศให้ประชาชนที่อยู่ในพื้นที่เสี่ยง ให้ยกสิ่งของและทรัพย์สินไว้บนที่สูงเพื่อป้องกันความเสียหาย นายณรงค์ เพชรรัตน์ ส.อบต.สาคู อ.ถลาง เปิดเผยว่า ฝนที่ตกลงมาอย่าง ต่อเนื่องทำให้เกิดน้ำท่วมพื้นที่บ้านในยาง หมู่ 1 ซอย 3 ต.สาคู ปริมาณน้ำท่วมสูง 1 เมตร บ้านเรือนถูกน้ำท่วมได้รับความเสียหาย 20 หลัง และมีประชาชนอีก 50 หลัง ไม่สามารถสัญจรผ่านไปมาได้ ก่อนหน้านี้ไม่เคยเกิดน้ำท่วมสูง แต่ปัจจุบันพบว่ามีโครงการก่อสร้างเกิดขึ้นหลายจุดไปขวางการระบายน้ำทำให้เกิดน้ำท่วม,จ.สตูล เกิดพายุและฝนตกหนักในพื้นที่ ต.ควนโพธิ์ อ.เมืองสตูล ส่งผลให้ต้นไม้ใหญ่ไม่ต่ำกว่า 10 ต้น หักโค่นทับสายไฟ และล้มขวางถนนสายควนโพธิ์-ควนกาหลง หมู่ 4 ต.ควนโพธิ์ ทำให้ไฟฟ้าดับทั้งหมู่บ้าน ส่วนรถไม่สามารถสัญจรได้ อาสาสมัครกู้ภัยร่มไทรและชาวบ้านช่วยกันนำเลื่อย-ยนต์ตัดต้นไม้ใหญ่ที่ล้มขวางถนน เพื่อเปิดเส้นทาง นอกจากนี้เกิดเหตุต้นไม้ใหญ่ล้มทับบ้านนายเชย จิตตะกูล อายุ 63 ปี เลขที่ 197 หมู่ 4 ต.ควนโพธิ์ ทำให้หลังคาบ้านได้รับความเสียหาย แต่โชคดีไม่มีผู้ได้รับบาดเจ็บ ส่วนที่บ้านหาดทรายขาว หมู่ 2 ต.ตันหยงโป พายุพัดถล่มมีบ้านเรือนประชาชนได้รับความเสียหาย 5 หลัง,กรมอุตุนิยมวิทยา ได้รายงานสภาพอากาศว่า ร่องมรสุมพาดผ่านภาคเหนือและภาคตะวันออกเฉียงเหนือตอนบน ประกอบกับมรสุมตะวันตกเฉียงใต้กำลังแรงพัดปกคลุมทะเลอันดามัน ภาคใต้ และอ่าวไทย ลักษณะเช่นนี้ทำให้บริเวณภาคเหนือ ภาคตะวันออกเฉียงเหนือ มีปริมาณฝนตกร้อยละ 70 ของพื้นที่ภาคตะวันออก ปริมาณฝนตกร้อยละ 60 และภาคใต้ปริมาณฝนตกร้อยละ 80 นอกจากนี้ ขอให้ประชาชนในพื้นที่เสี่ยงภัย โดยเฉพาะบริเวณจังหวัดแม่ฮ่องสอน เชียงใหม่ เชียงราย เลย หนองคาย บึงกาฬ สกลนคร นครพนม ตราด ระนอง พังงา ภูเก็ต กระบี่ ตรัง และสตูล ระวังอันตรายจากฝนตกหนักและฝนที่ตกสะสม ซึ่งอาจเกิดน้ำท่วมฉับพลันและน้ำป่าไหลหลากได้ สำหรับทะเลอันดามันมีคลื่นสูง 2-3 เมตร ขอให้ชาวเรือเดินเรือด้วยความระมัดระวัง และเรือเล็กควรงดออกจากฝั่งในระยะนี้ไว้ด้วย,สำหรับพายุไต้ฝุ่น เซาเดโลร์ (SOUDELOR) บริเวณมหาสมุทรแปซิฟิกจะเคลื่อนผ่านเกาะไต้หวัน และขึ้นฝั่งบริเวณมณฑลฟูเจี้ยนของประเทศจีน ในวันที่ 8 ส.ค. ขอให้ประชาชนที่เดินทางไปบริเวณดังกล่าวตรวจสอบลักษณะอากาศก่อนออกเดินทาง โดยพายุนี้ไม่มีผลกระทบโดยตรงต่อประเทศไทย,ศูนย์เตือนภัยพิบัติแห่งชาติ (ศภช.) รายงานว่า ทุกภาคมีฝนตกเล็กน้อยถึงปานกลางเกือบทั่วไป และตกหนักในบางพื้นที่ของภาคตะวันออกเฉียงเหนือ ภาคตะวันออก และภาคใต้ ในวันที่ 7-8 ส.ค. อาจเกิดน้ำท่วมฉับพลัน น้ำป่าไหลหลาก และดินโคลนถล่ม ในพื้นที่จังหวัดระนอง พังงา ภูเก็ต กระบี่ และตรัง ขอให้ประชาชนในพื้นที่เสี่ยงภัยดังกล่าวโปรดทราบ หากมีข้อมูลเพิ่มเติมจะแจ้งให้ทราบเป็นระยะต่อไป สำหรับสภาพน้ำท่าแม่น้ำสายหลักทุกภาคอยู่ในเกณฑ์น้อย เว้นแม่น้ำโขงอยู่ในเกณฑ์มาก,นายดิสธร วัชโรทัย รองเลขาธิการพระราชวัง ในฐานะประธานกรรมการบริหาร มูลนิธิราชประชานุเคราะห์ ในพระบรมราชูปถัมภ์ เปิดเผยว่า พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าโปรดกระหม่อม ให้มูลนิธิราชประชานุเคราะห์ฯ ดำเนินการช่วยเหลือผู้ประสบอุทกภัย ณ สาธารณรัฐแห่ง สหภาพเมียนมา ทรงพระราชทานเงิน 5 ล้านบาท ให้กับ พล.อ.ประยุทธ์ จันทร์โอชา นายกรัฐมนตรี เพื่อนำไปดำเนินการให้ความช่วยเหลือแก่ประชาชนชาวเมียนมาจากเหตุอุทกภัย,พล.อ.ธนะศักดิ์ ปฏิมาประกร รองนายกรัฐมนตรี และ รมว.ต่างประเทศ เป็นผู้แทนรัฐบาลไทยมอบเงินช่วยเหลือผู้ประสบอุทกภัยในประเทศเมียนมา 5 ล้านบาท ผ่านนายอู วิน หม่อง เอกอัครราชทูตเมียนมาประจำประเทศไทย พล.อ.ธนะศักดิ์ เปิดเผยว่า รัฐบาลไทยห่วงใยสถานการณ์น้ำท่วมในประเทศเมียนมา นอกจากเงิน 5 ล้านบาทที่มอบให้ขั้นต้น ยังเตรียมมอบข้าวและสิ่งของเครื่องอุปโภคบริโภคต่างๆต่อไป ในอนาคตประเทศอาเซียนจะร่วมกันหารือเพื่อเพิ่มความร่วมมือในการให้ความช่วยเหลือภัยพิบัติอย่างเป็นระบบ ตามความถนัดของแต่ละประเทศ,สำนักงานเพื่อการประสานงานด้านมนุษยธรรมแห่งสหประชาชาติ (OCHA) เปิดเผยว่า เหตุภัยพิบัติน้ำท่วมใหญ่ในประเทศเมียนมา พบผู้เสียชีวิตแล้วประมาณ 88 ราย รัฐบาลเมียนมาคาดว่า ผู้เสียชีวิต อาจเพิ่มสูงขึ้นอีก โดยน้ำท่วมเมืองและเขตปกครองในพื้นที่ 12 รัฐ จากทั้งหมด 14 รัฐ ด้วยเหตุนี้จึงเรียกร้องให้นานาประเทศ ส่งความช่วยเหลือโดยมุ่งเน้นที่เสบียงอาหาร น้ำดื่ม ยารักษาโรค และที่พำนักชั่วคราว รวมถึงอุปกรณ์ซ่อมแซมบ้านเรือน ส่วนองค์กรเพื่อการพัฒนาระหว่างประเทศแห่งสหรัฐอเมริกา (USIAD) มอบเงินช่วยเหลือ 600,000 ดอลลาร์ (ประมาณ 20 ล้านบาท) ให้รัฐบาลเมียนมา เพื่อนำไปใช้ในการช่วยเหลือผู้ประสบภัยที่ยังไม่มีที่อยู่อาศัยประมาณ 259,000 คน และได้ส่งผู้เชี่ยวชาญด้านการจัดการภัยพิบัติไปยังเมียนมา เพื่อให้คำปรึกษาและให้ความช่วยเหลือด้านการประสานงาน,ด้านนางอองซาน ซูจี ผู้นำพรรคสันนิบาตแห่ง ชาติเพื่อประชาธิปไตย (NLD) ฝ่ายค้านเมียนมา และเจ้าของรางวัลโนเบลสาขาสันติภาพ เสนอให้ผู้สนใจบริจาคเงินช่วยเหลือผู้ประสบภัยน้ำท่วมที่เมียนมาติดต่อผ่านหน่วยงานของพรรคเอ็นแอลดีอีกช่องทางหนึ่ง หลังการประสานงานผ่านหน่วยงานรัฐบาลประสบความล่าช้า และเกรงว่าความช่วยเหลืออาจส่งไม่ถึงมือผู้ประสบภัยอย่างแท้จริง,วันเดียวกัน พล.อ.อนุพงษ์ เผ่าจินดา รมว.มหาดไทย พร้อมคณะได้เดินทางมายังหน่วยบัญชาการสงครามพิเศษ จ.ลพบุรี เพื่อฟังบรรยายสรุปสถานการณ์ภัยแล้ง โดยมีนายธนาคม จงจิระ ผวจ.ลพบุรี และพล.ท.เฉลิมชัย สิทธิสาท ผู้บัญชาการหน่วยบัญชาการสงครามพิเศษ ให้การต้อนรับและบรรยายสรุป จากนั้นเดินทางไปตรวจเยี่ยมโครงการแก้ไขปัญหาความเดือดร้อนของประชาชนที่ได้รับผลกระทบจากภัยพิบัติ ตามโครงการสร้างรายได้ ลดรายจ่าย เสริมสร้างความเข้มแข็งชุมชน ที่วัดท่าราบ อ.ท่าวุ้ง และเดินทางไปตรวจเยี่ยมโครงการแก้มลิงหนองสมอใส อ.ท่าวุ้ง เพื่อดูการปรับปรุงเตรียมรับน้ำ และการผันน้ำไปใช้ในการเกษตร ก่อนเดินทางไปเขื่อนป่าสักชลสิทธิ์ อ.พัฒนานิคม เพื่อประชุมร่วมกับผู้แทนกรมชลประทาน และผู้ว่าราชการจังหวัด 7 จังหวัด ได้แก่ จังหวัดพระนครศรีอยุธยา สระบุรี ลพบุรี ชัยนาท อ่างทอง สิงห์บุรี และนครสวรรค์ เพื่อฟังบรรยายสรุปการบริหารจัดการน้ำ
เชียงรายพ้นวิกฤติน้ำป่าลด ชาวบ้านเร่งทำความสะอาด 13 หมู่บ้านจมบาดาลได้รับความเสียหาย เจ้าท่าภูมิภาคสาขาหนองคายเตือนน้ำโขงจ่อเพิ่มสูงอีก 3 เมตร
ข่าวหน้า1,น้ำท่วม58,วิกฤติน้ำ58,น้ำป่าไหลหลาก,น้ำท่วมขัง,ต้นไม้โค่นทับสายไฟ,ฝนตกหนัก,พระราชทานเงิน,ผู้ประสบอุทกภัย,เมียนมา,ข่าว,ข่าวทั่วประเทศ,พายุไต้ฝุ่น,เซาเดโลร์,ไทยรัฐฉบับพิมพ์